ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 35/2564 เรื่อง แบบของร่างหนังสือชี้ชวน (ฉบับที่ 11) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 72 มาตรา 77 และมาตรา 78 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกประกาศไว้ดังต่อไปนี้ข้อ 1 ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2543 เรื่อง แบบของร่างหนังสือชี้ชวนกรณีการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ และการเผยแพร่ข้อมูลก่อนแบบแสดงรายการข้อมูลการเสนอขายหลักทรัพย์มีผลใช้บังคับ ลงวันที่ 2 มีนาคม พ.ศ. 2543 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 28/2558 เรื่อง ข้อกําหนดเพิ่มเติมที่เกี่ยวกับการออกและเสนอขายตราสารแสดงสิทธิการฝากหลักทรัพย์ต่างประเทศ ลงวันที่ 9 เมษายน พ.ศ. 2558 (3) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 56/2558 เรื่อง ข้อกําหนดเพิ่มเติมที่เกี่ยวกับการออกและเสนอขายตราสารแสดงสิทธิการฝากหลักทรัพย์ต่างประเทศ (ฉบับที่ 2) ลงวันที่ 10 กรกฎาคม พ.ศ. 2558 ข้อ 2 ให้เพิ่มความต่อไปนี้เป็น (7) และ (8) ของบทนิยามคําว่า "ประกาศเกี่ยวกับการยื่นแบบแสดงรายการข้อมูล" ในข้อ 2 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 54/2543 เรื่อง แบบของร่างหนังสือชี้ชวน ลงวันที่ 30 ตุลาคม พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 20/2559 เรื่อง แบบของร่างหนังสือชี้ชวน (ฉบับที่ 10) ลงวันที่ 29 เมษายน พ.ศ. 2559 "(7) ประกาศคณะกรรมการกํากับตลาดทุนว่าด้วยหลักเกณฑ์เกี่ยวกับการเสนอขายหลักทรัพย์ที่ออกใหม่พร้อมกับการทําคําเสนอซื้อหลักทรัพย์เดิมของบริษัทจดทะเบียนเพื่อปรับโครงสร้างการถือหุ้นและการจัดการ (8) ประกาศคณะกรรมการกํากับตลาดทุนว่าด้วยการออกและเสนอขายหลักทรัพย์ที่ออกใหม่ประเภทตราสารแสดงสิทธิในหลักทรัพย์ต่างประเทศ"ข้อ 3 ให้ยกเลิกความในข้อ 3/1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 54/2543 เรื่อง แบบของร่างหนังสือชี้ชวน ลงวันที่ 30 ตุลาคม พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 17/2547 เรื่อง แบบของร่างหนังสือชี้ชวน (ฉบับที่ 3) ลงวันที่ 18 มีนาคม พ.ศ. 2547 และให้ใช้ความต่อไปนี้แทน "ข้อ 3/1 ผู้เสนอขายหลักทรัพย์จะจัดทําร่างหนังสือชี้ชวนตามข้อ 3 ในรูปข้อมูลอิเล็กทรอนิกส์ เพื่อให้สิทธิผู้จองซื้อหลักทรัพย์ได้เลือกรับร่างหนังสือชี้ชวนตามรูปแบบที่ต้องการก็ได้ แต่ข้อมูลอิเล็กทรอนิกส์ดังกล่าวต้องมีข้อมูลถูกต้องตรงกันและนําเสนอข้อมูลในลักษณะเดียวกันกับร่างหนังสือชี้ชวนที่จัดทําในรูปเอกสารสิ่งพิมพ์ ทั้งนี้ สํานักงานอาจกําหนดแนวทางในการจัดทําข้อมูลอิเล็กทรอนิกส์ก็ได้ ให้ผู้เสนอขายหลักทรัพย์นําส่งข้อมูลอิเล็กทรอนิกส์ตามวรรคหนึ่งต่อสํานักงานอย่างช้าภายในวันที่แบบแสดงรายการข้อมูลและร่างหนังสือชี้ชวนเริ่มมีผลใช้บังคับ"ข้อ 4 ให้ยกเลิกข้อ 4 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 54/2543 เรื่อง แบบของร่างหนังสือชี้ชวน ลงวันที่ 30 ตุลาคม พ.ศ. 2543 ซึ่งแก้ไขเพิ่มเติมโดยประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 8/2552 เรื่อง แบบของร่างหนังสือชี้ชวน (ฉบับที่ 5) ลงวันที่ 30 มีนาคม พ.ศ. 2552 ข้อ 5 ให้ร่างหนังสือชี้ชวนที่ผู้เสนอขายหลักทรัพย์ได้ยื่นต่อสํานักงานไว้แล้วตามประกาศ ที่ถูกยกเลิกโดยข้อ 1 ยังคงอยู่ภายใต้บังคับประกาศดังกล่าวต่อไป เว้นแต่ผู้เสนอขายหลักทรัพย์ได้แจ้งต่อสํานักงานว่าประสงค์จะปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 54/2543 เรื่อง แบบของร่างหนังสือชี้ชวน ลงวันที่ 30 ตุลาคม พ.ศ. 2543 ซึ่งแก้ไขเพิ่มเติมโดยประกาศนี้ข้อ 6 ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2564 เป็นต้นไป ประกาศ ณ วันที่ 2 มิถุนายน พ.ศ. 2564 (นางสาวรื่นวดี สุวรรณมงคล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์